Hollandsk (dialekt)

Hollandsk (nederlandsk: Hollands) er en nederlandsk dialekt. Den snakkes i de vestlige delene av Nederland, hovedsakelig i provinsene Noord-Holland og Zuid-Holland. I Noord-Holland er de hollandske dialektene preget av det frisiske språket, som opprinnelig var områdets dominerende språk, men som siden har mistet sin status til fordel for den hollandske dialekten. Standardnederlandsk ble til på 1600-tallet, og de hollandske og brabantske dialektene leverte de viktigste bidragene.

Derfor blir det nederlandske språket ofte feilaktig kalt «hollandsk».

 Historie 
Hollandsk ble til da nybyggere slo seg ned grevskapet Holland på 1300- og 1400-tallet for å så blande sitt frankiske språk med det lokale frisiske språket.Adolphe van Loey: Inleiding in de historische klankleer van het Nederlands. Zutphen (1967 eller 1968) Det vil si at hollandsk, gammelfrisisk og gammelengelsk tidlig i mellomalderen var svært like. Hollandsk kom etterhvert under innflytelse av flamske dialekter, senere brabantske dialekter via Utrecht.

Spesielt Zuid-Holland (dvs sør for fjorden IJ) mistet den frisiske karakteren. Grunnen for dette er sannsynligvis at Zuid-Holland lå nærere Flandern og Utrecht enn det Noord-Holland gjorde.Adolphe van Loey: Schönfeld's historische grammatica van het Nederlands. Zutphen 1954K.H. Heeroma: Het verleden van het Zuidhollands. I: Jo Daan og K.H. Heeroma: Zuidhollands, Amsterdam 1965 

Det finnes et par skriftlige kilder fra middelaldersk hollandsk. Dikt og prosa fra Holland har eksistert siden omkring 1400. Den flamske og brabantske innflytelsen var imidlertid så stor at tekstene ikke er rent hollandske.Cornelis Gerrit Nicolaas de Vooys: Geschiedenis van de Nederlandse taal. Groningen 1970 I middelaldersk hollandsk faller hankjønn og hunkjønn sammen. Denne tendensen er sterk i dialektene langs kysten, men svakere i brabantsk som står nærmere tysk med sine tre kjønn.

 Referanser 

Kategori:Språk i Nederland
Kategori:Noord-Holland
Kategori:Zuid-Holland